Nemesio Puertollano

Si Nemesio Puertollano sarong poeta-politiko kan Canaman, Camarines Sur kun sain nagin siyang consejal encargado kan 1926-1928 siring kan saiyang amang si Agustin. Tugang niyá si Arsenio Puertollano, na nagin padì. Napangagom niya si Leovigilda Aranzo asín nagbunga an saindang pagmiminootan nin duwang akì na iyo sinda Ester asin Job.

Ipinagadan si Puertollano kan Tiempo Hapon huli sa sahot na surog ini sa mga mananakop. Naghubò sa Estados Unidos an pamilya ni Puertollano pakatapos kan Ikaduwang Guerra Mundial. Bilang pagromdom bilang nagin consejal encargado kan banwaan, ipinangaran saiya an sarong tinampo sa barangay Pangpang.

Hilingon man
Feliciano Reyes
Luis Dato

Toltolan
Jose Barrameda, Jr., Canaman Through the Centuries, Synergic Communication Systems, Syudad nin Naga, 1982
Danilo Gerona, Canaman Through Four Centuries, Goldprint Publishing Co., Syudad nin Naga, 2009

Puertollano, Nemesio